Shtetet e Bashkuara i falin Indonezisë një borxh prej 30 milion dollarësh
Në shkëmbim të kësaj marrëveshje, Indonezia bie dakord të mbrojë pyjet në ishullin e Sumatrës
Është vendi ku shpyllëzimet në një vit të vetëm kapin një sipërfaqe sa ajo e Zvicrës. Ritmet mjaft të larta të shpyllëzimeve e bëjnë Indonezinë emetuesin e tretë më të madh në botë të dioksidit të karbonit, pas Shteteve të Bashkuara dhe Kinës. Shpyllëzimet prekin edhe florën dhe faunën e vendit. Këta pyje janë strehë e disa prej specieve më të rrezikuara të botës si tigrat, elefantët, rinocerontët dhe orangutangët. Me marrëveshjen e re, Shtetet e Bashkuara po falin një borxh prej 30 milion dollarësh për të mbrojtur më mirë pyjet ku banojnë këto specie. Jennifer Morris është nënpresidente e sektorit financiar të organizatës Conservation International, e cila ndërmjetësoi marrëveshjen amerikano-indoneziane. Marrëveshja, e nënshkruar nga Departamenti amerikan i Thesarit, e lejon Indonezinë t’i verë paratë në një depozitë për mbrojtjen e 13 sipërfaqeje pyjore në ishullin e Sumatrës. Walter Lohman i Fondacionit Heritage, thotë se prokupimi i tij është që paratë të përdoren si duhet por ai shikon mjaft elementë pozitivë në atë që u arrit. Kjo është diçka që po përsëritet shpesh në takimet mes dy vendeve. Ja ç’thotë sekretarja amerikane e shtetit Hillari Klinton. Organizata Conservation International thotë se marrëveshja është një metodë novatore për të ndihmuar si popullin ashtu edhe speciet në Indonezi. Shtetet e Bashkuara kanë nënshkruar marrëvshje të tilla po më të vogla me vende si Filipinet, Guatemalën dhe Perunë. Presidenti Susilo Bambang Yudhoyono, i cili sapo u zdhodh për një mandat të ri, i ka bërë përparësi masat kundër prerjes së paligjshme të pyjeve./ap.